cyanic-selkie/wikianc huggingface dataset:
อูร์รากาแห่งโปรตุเกส พระราชินีแห่งเลออน
อูร์รากา (Urraca) เสด็จพระราชสมภพที่กูอิงบราในปี ค.ศ. 1148 สิ้นพระชนม์ที่วัมบา จังหวัดบายาโดลิด ในปี ค.ศ. 1211 ทรงเป็นอินฟันตาแห่งโปรตุเกส เป็นพระธิดาของพระเจ้าอาฟงซู เอ็งรีกึช ปฐมกษัตริย์แห่งโปรตุเกส กับพระราชินีม็อดแห่งซาวอยผู้เป็นพระเหสี พระองค์เป็นพระราชินีคู่สมรสแห่งเลออนจากการอภิเษกสมรสกับพระเจ้าเฟร์นันโดที่ 2 แห่งเลออนและเป็นพระมารดาของพระเจ้าอัลฟอนโซที่ 9 แห่งเลออน
ชีวประวัติ
อูร์รากาเป็นพระธิดาของพระเจ้าอาฟงซูที่ 1 ปฐมกษัตริย์แห่งโปรตุเกส กับม็อดแห่งซาวอยผู้เป็นพระมเหสี พระองค์มีพี่น้องหลายคน หนึ่งในนั้นคือพระเจ้าซังชูที่ 1 แห่งโปรตุเกส
ทว่าการแต่งงานของพระเจ้าเฟร์นันโดที่ 2 กับอูร์รากาถูกสมเด็จพระสันตะปาปาอเล็กซานเดอร์ที่ 3 ประกาศให้เป็นโมฆะในปี ค.ศ. 1171 หรือ 1172 ด้วยทั้งคู่เป็นลูกพี่ลูกน้องลำดับที่สองกัน ต่างฝ่ายต่างก็เป็นพระปนัดดาของพระเจ้าอัลฟอนโซที่ 6 แห่งเลออนและกัสติยา อูร์รากาได้บวชเป็นแม่ชีเข้าร่วมนิกายนักบุญยอห์นแห่งเยรูซาเลมและเกษียณตัวไปใช้ชีวิตอยู่ในที่ดินที่ซาโมราซึ่งได้รับมาจากอดีตพระสวามี ต่อมาพระองค์เกษียณตัวเข้าสู่อารามซานตามาริอาเดวัมบาของนิกายนักบุญยอห์น
ร่างของพระราชินีอูร์รากาถูกฝังที่อารามซานตามาริอาเดวัมบาซึ่งปัจจุบันตั้งอยู่ในจังหวัดบายาโดลิด อารามเป็นของนิกายนักบุญยอห์น ภายในโบสถ์ของซันตามาเรียมีเพียงส่วนเดียวที่หลงเหลือมาจากสมัยกลาง คือ โบสถ์น้อยของพระราชินีอันเป็นที่ตั้งของแผ่นจารึกที่กล่าวว่า ร่างของพระราชินีอูร์รากาแห่งโปรตุเกสถูกฝังอยู่ภายในโบสถ์แห่งนี้
ทากหนามม่วง
ทากหนามม่วง (Nudibranch, Purple-Red Flabellina) เป็นสัตว์ไม่มีกระดูกสันหลังจำพวกมอลลัสกา เช่นเดียวกับหอย และหมึก จัดอยู่ในชั้นหอยฝาเดี่ยว  และเป็นกลุ่มของทากทะเล และอยู่ในอันดับ Nudibranchia
สัตว์มหัศจรรย์ อัญมณีแห่งท้องทะเล
ทากหนามม่วงถูกจัดอยู่ในอันดับย่อย (Suborder) Aeolidina ซึ่งทากกลุ่มเดียวที่มีลักษณะพิเศษ คือ ducts of the digestive glands และ cnidosacs ที่ยืนยาวออกมานอกลำตัว มีลักษณะคล้ายขนหรือหนาม ตั้งอยู่ตลอดกลางแนวลำตัว และมี cerata อยู่รอบๆข้างของ digestive glands และ cnidosacs  แต่ cerataจะมีขนาดเล็กและสั้นกว่า (cereta คืออวัยวะที่ทำหน้าที่แลกเปลี่ยนแก๊สแทน gills  )
ทากหนามม่วง มีขนาดลำตัวยาว 4 เซนติเมตร รูปร่างยาว ลำตัวสีม่วงลำตัวสีม่วงอ่อนหรือสีขาว มี cerata ขึ้นเป็นกลุ่มอยู่เป็นแถว ส่วนโคนสีของ cerata จะคล้ายสีลำตัว ปลายสีม่วงแก่ ส่วนหัวมีหนวดและ Oral tentacle สีคล้ายลำตัวมีแถบสีม่วงอยู่กลางหนวด ส่วน Rhinophore จะสีเหมือน Cerata ทากหนามม่วงมีการเคลื่อนที่โดยการใช้ส่วน foot ที่อยู่ใต้ mantle คืบคลานไปตามพื้นผิวต่างๆ (การเคลื่อนที่ของทากเปลือย) การป้องกันตัวเป็นแบบเดียวกับทากหนามทั้งหลาย จะกินเข็มพิษของไฮดรอย์เข้าไป ก่อนนำมาที่ปลาย Cerata
ภาระหน้าที่ของสิ่งมีชีวิตตัวเล็ก
ทากหนามม่วงมีสีสันที่สวยงามและมีรูปร่างที่แปลกตาน่าสนใจ อีกทั้งไม่สามารถหาชมได้ทั่วไปบนบก ต้องดำน้ำลงไปดูใต้ทะเลจึงเป็นที่ชื่นชอบของนักดำน้ำ และนักถ่ายภาพใต้ ทำให้มีประโยชน์ในด้านของการการท่องเที่ยว  ซึ่งการดำน้ำแต่ละครั้งจะมีค่าใช้จ่ายมากพอสมควร แม้ทากหนามม่วงจะสามรถพบได้ทั้งฝั่งทะเลอันดามัน อ่าวไทย และมีสถานะที่พบได้ค่อนข้างบ่อยครั้ง แต่เนื่องจาก ทากหนามม่วงมีขนาดเล็กจึงต้องใช้เวลาในการตามหาบ้าง
ทุกสิ่งมีชีวิตเกิดมาล้วนมีคุณค่าในตัวของสิ่งมีชีวิตเอง ทากหนามม่วงก็เช่นกัน เพราะอาหารของทากเปลือยคือสัตว์ในพวกไฮดรอยด์หรือขนนกทะเล( รูปร่างขนนก ) ทากหนามม่วงจึงทำหน้าที่ควบคุมประชากรของขนนกทะเลในแนวปะการัง ไม่ให้มีมากเกินไป เพราะการที่มีสิ่งมีชีวิตอื่นในแนวปะการังมากเกินไปจะทำให้ตัวอ่อนของปะการังไม่สามารถลงเกาะได้ อีกทั้งตัวทากหนามม่วงเองก็ยังเป็นอาหารให้กับกลุ่มสิ่งมีชีวิตอื่นทั้งในระยะ ไข่ ตัวอ่อน และตัวเต็ม จึงถือได้ว่าเป็นส่วนหนึ่งของห่วงโซ่อาหารในแนวปะการัง
วงศาคณาญาติในน่านน้ำไทย
ทากเปลือยในสกุลนี้ทั่วโลกมี 30 ชนิด แต่ในประเทศไทยมีการรายงานพบเพียง 3-4 ชนิดเท่านั้น คือ F.biocolor, F.exoptata , F.indica , และ F.rubrolieata ซึ่งจะสัมพันธ์กับการกระจายทางภูมิศาสตร์ในเขต Indo-West Pacifi และเขต Circumtropical โดยในแต่ละพื้นที่ที่พบก็จะมีลักษณะหรือสีที่แตกต่างกันออกไปตามแต่ชนิดของอาหารที่กิน  การศึกษาความสัมพันธ์ทางวิวัฒนาการโดยการใช้ข้อมูลทางพันธุกรรมในทากสกุลนี้ยังไม่มีข้อมูลการศึกษา โดยเฉพาะทากเปลือยที่กล่าวมายังไม่ข้อมูลการศึกษาทางพันธุกรรมเลย  แต่มีการศึกษาในทากเปลือยชนิด F. verrucosa ที่ลักษณะของรูปร่างที่แตกต่างกัน ( 2 From) ซึ่งการศึกษาครั้งนี้ใช้ตำแหน่งของยีน COI ในไมโตคอนเดรียและยีน 5.8S-ITS2 ในนิเคลียส ซึ่งได้ผลการทดลองว่าทั้ง 2  form เป็นชนิดเดียวกัน แต่มีรูปร่างที่แตกต่างกันเท่านั้น
การป้องกันตัวเข็มพิษจากไฮดรอยด์
ทากหนามม่วงและทากในกลุ่ม Arminina จะมีการนำเข็มพิษที่ได้จากการกินเข็มพิษไฮดรอยด์เข้าไป จากนั้นจะเคลื่อนเข็มพิษไปยังปลาย cerata และ cnidosacs เพื่อใช้ป้องกันตัวเมื่อมีศัตรูมาทำร้าย โดยเข็มพิษจะถูกปล่อยออกไป เมื่อศัตรูมาสัมผัส
การหายไปของเหงือก (Gills)
ทากเปลือยทุกชนิดจะมีเหงือกเพื่อใช้ในการแลกเปลี่ยนแก๊สกับน้ำทะเล โดยปกติเหงือกจะอยู่บริเวณหลังของทากเปลือย แต่ในทากหนามม่วงจะมีการลดรูปและปรับเปลี่ยนไปของเหงือก โดยเหงือกจะกลายเป็น Cerata ที่เป็นเส้นๆลักษณะคล้ายกับ ducts of the digestive glands ที่อยู่ตลอดแนวลำตัว และยังมี Cnidosacs ที่ปลาย Cerata อีกด้วย ทั้งนี้เพื่อป้องกันสิ่งมีชีวิตที่จะมาตอดกินเหงือกของทากหนามม่วง
อ้างอิง
หนังสือและเอกสารอ้างอิง
โซยูทิงก์ยูแคนดานซ์ ฤดูกาลที่ 6
โซยูทิงก์ยูแคนดานซ์ (So You Think You Can Dance) หรือที่รู้จักกันในชื่อ SYTYCD เป็นเรียลิตี้โชว์ของสหรัฐอเมริกา และเป็นรายการแข่งเต้น ออกอากาศทางช่องฟ็อกซ์ในอเมริกา สำหรับประเทศไทยกำลังฉายที่ช่อง AXN และ TrueSeries ของ TrueVisions สำหรับฤดูกาลที่หกนี้ออกอากาศครั้งแรกในสหรัฐวันพุธที่ 9 กันยายน พ.ศ. 2552 โดยยังมี ไนเจล ลิธโกว์ และ แมรี่ เมอร์ฟีย์ เป็นกรรมการหลัก ส่วน แคท ดีลีย์ ยังคงเป็นพิธีกรเช่นเดิม และ อดัม แชงค์แมน ร่วมเป็นกรรมการในตอนแรกของรายการนี้ ส่วนรายการสดเริ่มออกอากาศครั้งแรกเมื่อวันที่ 26 ตุลาคม และตัดสินรอบสุดท้ายเมื่อวันที่ 16 ธันวาคม โดยนักเต้นแนวครัมพ์คนแรกของรายการรัสเซล เฟอร์กูสันได้รับตำแหน่ง "นักเต้นคนโปรดของอเมริกา" และเงินรางวัลจำนวน 250,000 ดอลลาร์สหรัฐ
สถานที่
การคัดเลือกรอบแรกสำหรับฤดูกาลนี้ได้จัดที่สถานที่ต่างๆ ได้แก่
ไนเจล ลิธโกว์ ได้รับปริญญาดุษฎีบัณฑิตกิตติมศักดิ์ จากมหาวิทยาลัยเบดฟอร์ดเชียร์ ทำให้ไม่สามารถมาตัดสินได้
รูปแบบการคัดเลือก
การคัดเลือกในรอบแรกผลการตัดสินมีอยู่สามแบบด้วยกัน
สัปดาห์ลาสเวกัส
กรรมการ: ไนเจล ลิธโกว์, แมรี่ เมอร์ฟีย์, อดัม แชงค์แมน, มีอา ไมเคิลส์, ไทซ์ ดิโอริโอ, เด็บบี้ อัลเลน
รอบสัปดาห์ลาสเวกัสนี้จัดขึ้นที่ แพลเน็ทฮอลลีวู้ดรีสอร์ทและคาสิโน ใน ลาสเวกัส, เนวาดา นักเต้น 152 คน คือจำนวนผู้เข้าแข่งขันที่มาสู่รอบนี้ หลังจากนั้นจึงตัดเหลือ 38 คน ก่อนจะประกาศผู้เข้าแข่งขัน 20 คนสุดท้าย รอบสัปดาห์ลาสเวกัสมีตารางการแข่งขันดังนี้:
ผู้เข้าแข่งขันชาย
แบรนดอนเข้ามาเป็น 20 คนสุดท้ายแทนบิลลี่ เบ็ลล์ที่ต้องออกจากการแข่งขันเพราะป่วย
ตารางลำดับคนออก
เพลงสำหรับวิดีโอผู้หญิงที่โดนคัดออกแต่ละสัปดาห์คือ "Never Say Never" ของ The Fray. สำหรับฝ่ายชายคือ "Where It Ends" ของ 16 Frames
คืนแสดง
เนื่องจากคืนแสดงคือวันพุธ และคืนประกาศผลคือวันพฤหัสบดี ในวันพฤหัสของสองอาทิตย์แรกนั้นทางช่อง FOX ที่ออกอากาศต้องฉายกีฬาการแข่งขันงานโอลิมปิกฤดูหนาวที่แวนคูเวอร์ ทำให้กรรมการต้องตัดผู้เข้าแข่งขันสี่คนแรกออกในคืนวันแสดง หลังจากนั้นจึงกลับมาเป็นวิธีการดังเดิม คือที่เหลือนั้นจะมี 3 คู่/6 คนที่ได้รับเสียงโหวตในอเมริกาน้อยที่สุด ส่วนหน้าที่การคัดคนออกจะเป็นการตัดสินใจของกรรมการ หลังจากนั้นเมื่อผู้เข้าแข่งขันเหลือ 10 คน จะใช้เสียงโหวตจากอเมริกาเป็นผู้ตัดสินใจเพียงอย่างเดียว หากใครได้รับเสียงโหวตน้อยสุดในแต่ละสัปดาห์ก็จะต้องออกไป
โนเอลล์ มาร์ชไม่สามารถขึ้นแสดงได้เนื่องจากอาการบาดเจ็บที่หัวเข่า ดังนั้นเมลานี่ ลาพาติน ผู้ร่วมออกแบบท่าเต้นจึงต้องขึ้นแสดงแทนคู่กับรัสเซล เฟอร์กูสัน โดยก่อนหน้านี้เมลานี่ได้ขึ้นแสดงในฤดูกาลที่ 3 โดยแทนเจสซี่ เพราลตา คู่เต้นของพาช่า โกวาเลฟ
ดัมลอว์ได้มาแทนที่บิลลี่ เบ็ลล์ที่ต้องออกจากการแข่งขันเพราะอาการป่วย สองวันหลังจากออกอากาศตอนนี้ไนเจลประกาศว่าดัมลอว์สามารถกลับมาออดิชั่นได้เป็นกรณีพิเศษ เพราะกฎของรายการนี้คือใครที่ติด 20 คนสุดท้ายแล้วจะไม่สามารถกลับมาฤดูกาลใหม่ได้ แต่บิลลี่ เบ็ลล์จะได้ไปในรอบสัปดาห์เวกัสของฤดูกาลที่ 7 ส่วนดัมลอว์สามารถกลับมาออดิชั่นรอบแรกได้
สัปดาห์ที่ 7 (8 ธันวาคม 2009)
แอชลี ดิ เล็ลโล่ได้จับคู่กับรัสเซล เฟอร์กูสัน แต่ไม่ได้ขึ้นแสดงเนื่องจากอาการบาดเจ็บที่หัวไหล่ รัสเซลจึงต้องเต้นทั้งสองเพลงกับผู้ช่วยนักออกแบบท่าเต้น อย่างไรก็ตามสายสำหรับโหวตให้แอชลียังคงเปิดอยู่ โดยผู้ชมตัดสินใจจากผลงานที่ผ่านมาของเธอ
โรงแรมเซ็นทารา แกรนด์ และบางกอก คอนเวนชัน เซ็นเตอร์ แอท เซ็นทรัลเวิลด์
โรงแรมเซ็นทารา แกรนด์ และบางกอก คอนเวนชัน เซ็นเตอร์ แอท เซ็นทรัลเวิลด์ (Centara Grand and Bangkok Convention Centre at CentralWorld) คือตึกระฟ้าสูง 56 ชั้น ตั้งอยู่ในเขตปทุมวัน กรุงเทพมหานคร อาคารเป็นที่ตั้งของโรงแรมซึ่งเป็นส่วนหนึ่งของศูนย์การค้าเซ็นทรัลเวิลด์ บริหารงานโดย บริษัท โรงแรมเซ็นทรัลพลาซา จำกัด (มหาชน) ในกลุ่มเซ็นทรัล
โรงแรมแห่งนี้เป็นส่วนต่อขยายของอาคารเวิลด์เทรดเซ็นเตอร์เดิม และมีการต่อเติมพื้นที่สาธารณะของโรงแรม ได้แก่ ลานจอดรถ และศูนย์ประชุมบางกอก คอนเวนชัน เซ็นเตอร์ แอท เซ็นทรัลเวิลด์ ซึ่งอยู่บนชั้นที่ 22 และ 23 ของโรงแรม ศูนย์ประชุมเปิดในเดือนกรกฎาคม พ.ศ. 2550 โดยเริ่มใช้งานครั้งแรกในงานเลี้ยงรับรางวัลและกิจกรรมอื่น ๆ ในงานเทศกาลภาพยนตร์นานาชาติกรุงเทพ ครั้งที่ 7 พ.ศ. 2550
อาคารโรงแรมสูงขึ้นเหนือแท่นในฐานะแลนด์มาร์คหนึ่งของเส้นขอบฟ้ากรุงเทพมหานคร อาคารทรงกระบอกซึ่งสร้างด้วยเหล็กและกระจกด้วยมีความสูงโดยตรงจากถนนประมาณ 189 เมตร มีการแสดงออกทางสถาปัตยกรรมด้วยการจัดการแถบแนวนอนวางทับอยู่บนโครงแนวตั้ง และมีโครงเหล็กโค้งคล้ายดอกบัวประกอบเป็นชั้นนอกสุดของอาคาร ปัจจุบันเป็นหนึ่งในอาคารที่สูงที่สุดของประเทศไทย
แหล่งข้อมูลอื่น
การจัดงานแต่งงานในโรงแรมเซ็นทารา แกรนด์ และบางกอก คอนเวนชั่น เซ็นเตอร์ แอท เซ็นทรัลเวิลด์
อาร์ชดยุกโรแบร์ตแห่งออสเตรีย-เอสเต
อาร์ชดยุกโรเบิร์ตแห่งออสเตรีย, อาร์ชดยุกแห่งออสเตรีย-เอสต์ (พระนามเต็ม: โรเบิร์ต คาร์ล ลุดวิก แม็กซิมิเลียน ไมเคิล มาเรีย แอนตัน ฟรานซ์ เฟอร์ดินานด์ โจเซฟ อ๊อตโต้ ฮิวเบิร์ต จอร์ช พิอุส โจฮัน, ภาษาอังกฤษ: Archduke Robert Karl Ludwig Maximilian Michael Maria Anton Franz Ferdinand Joseph Otto Hubert Georg Pius Johannes von Habsburg-Lorraine) ประสูติเมื่อวันที่ 8 กุมภาพันธ์ พ.ศ. 2458 ณ พระราชวังเชินบรุนน์ ประเทศออสเตรีย เป็นพระราชโอรสองค์ที่ 2 และพระราชบุตรองค์ที่ 3 ในสมเด็จพระจักรพรรดิคาร์ลที่ 1 และสมเด็จพระจักรพรรดินีซีต้าแห่งออสเตรีย พระองค์เป็นพระประมุขแห่งพระอิสริยยศ อาร์ชดยุกแห่งออสเตรีย-เอสต์; Archduke of Austria-Este ต่อจากผู้เป็นพระราชบิดา จนกระทั่งสิ้นพระชนม์ พระอิสริยยศของพระองค์คือ His Imperial and Royal Highness Archduke Robert of Austria-Este, Prince Royal of Hungary
พระโอรส-พระธิดา
พระองค์ทรงอภิเษกสมรสกับอาร์คดัชเชสมาเกอริต้าแห่งออสเตรีย-เอสต์ซึ่งเป็นพระธิดาองค์โตใน เจ้าชายอมาดิโอ้ ดยุคแห่งอ๊อสต้า และเจ้าหญิงแอนน์แห่งออลีญงส์ เมื่อวันที่ 29 ธันวาคม พ.ศ. 2496 ณ เมืองบรูว์ ประเทศฝรั่งเศส ทั้งสองพระองค์มีพระโอรส 3 พระองค์ และพระธิดา 2 พระองค์ รวมทั้งสิ้น 5 พระองค์ ดังนี้
อาร์ชดยุกโรเบิร์ตทรงสิ้นพระชนม์เมื่อวันที่ 7 กุมภาพันธ์ พ.ศ. 2539 ณ เมืองเบเซิล ประเทศสวิตเซอร์แลนด์ ทรงสิริพระชันษาได้ 81 ชันษา
พ.ศ. 1947
พุทธศักราช 1947 ใกล้เคียงกับ
ไอวอรี (นักมวยปล้ำ)
ลิซา แมรี มอเรตตี (Lisa Mary Moretti)  เกิด November 26, 1960 เป็นมวยปล้ำอาชีพที่เกษียณอายุชาวอเมริกัน เธอเป็นที่รู้จักกันดีที่สุดสำหรับเวลาของเธอกับ World Wrestling Entertainment (WWE หรือเดิม World Wrestling Federation) ระหว่างปี 1999 และ 2005 ภายใต้ชื่อบนสังเวียน ไอวอรี (Ivory) เธอเริ่มต้นอาชีพและเปิดตัวเป็นครั้งแรกกับสมาคมอิสระ Gorgeous Ladies of Wrestling (GLOW) ในนาม ทีนา เฟร์รารี (Tina Ferrari) ตั้งแต่ช่วงกลางถึงปลายทศวรรษที่ 1980 เธอเปิดตัวกับ World Wrestling Federation ในปี 1999 ในฐานะผู้จัดการของ D'Lo Brown & Mark Henry ได้แชมป์ WWE Women's Championship 3สมัยก่อนที่จะกลายเป็นส่วนหนึ่งของกลุ่มอธรรม Right to Censor บทบาทของกลุ่มนี้มีมุมมองทางการเมืองแบบอนุรักษนิยมที่เข้มงวด
ในปีต่อๆ มากับ WWE เธอปล้ำเป็นระยะๆ เธอยังร่วมเป็นพิธีกรรายการ WWE Experience และทำหน้าที่เป็นหนึ่งในผู้ฝึกสอนในรายการ WWE Tough Enough หลังจากออกจาก WWE ในปี 2005 เธอปล้ำให้กับ Women Superstars Uncensored ได้แชมป์สองครั้งและได้รับแต่งตั้งให้เข้าสู่ WSU Hall of Fame เธอยังเริ่มทำงานในอุตสาหกรรมจัดสวนและอาสาไปที่ที่พักอาศัยในท้องถิ่นของเธอ นอกจากนี้ได้เปิดศูนย์ดูแลสัตว์และสุนัข Downtown Dog ในบ้านเกิดของเธอในปี 2007
ปี 2018 เธอได้รับการเสนอชื่อเข้าสู่หอเกียรติยศ WWE Hall of Fame
หอสมุดอะเล็กซานเดรีย
หอสมุดอะเล็กซานเดรีย ตั้งอยู่ในเมืองอะเล็กซานเดรีย ประเทศอียิปต์ เป็นหนึ่งในหอสมุดที่ใหญ่ที่สุดและสำคัญที่สุดของโลกยุคโบราณ อุทิศแด่มิวส์ เก้าเทพธิดาแห่งศิลปะ เจริญรุ่งเรืองภายใต้การอุปถัมภ์ของราชวงศ์ทอเลมี และเป็นศูนย์กลางที่สำคัญของการศึกษา ตั้งแต่การก่อสร้างในเมื่อ 3 ปีก่อนคริสต์ศตวรรษจนถึงที่โรมันเอาชนะอิยิปต์ใน 30 ปีก่อนคริสต์ศักราช ประกอบด้วย แหล่งรวมผลงาน ห้องบรรยาย ห้องประชุม และสวน โดยหอสมุดนี้เป็นส่วนหนึ่งของสถาบันการศึกษาวิจัยขนาดใหญ่ ที่เรียกว่า "ภัณฑสถาน" และเป็นสถานที่ที่มีนักวิชาการหลายท่านที่มีชื่อเสียงที่สุดของการศึกษายุคโบราณ
ภูมิหลังทางประวัติศาสตร์
หอสมุดอะเล็กซานเดรียไม่ได้เป็นหอสมุดแรกในประเภทนี้ เรื่องราวหอสมุดที่มีมาอย่างยาวนานพบได้ทั้งในกรีซและตะวันออกใกล้โบราณ เอกสารที่เป็นลายลักษณ์อักษรแรกสุดมาจากอูรุก นครรัฐของซูเมอร์โบราณประมาณ 3,400 ปีก่อน ค.ศ. ซึ่งเป็นช่วงที่การเขียนเพิ่งเริ่มพัฒนา การเรียบเรียงตำราวรรณคดีแบบวิชาการเริ่มขึ้นราว 2,500 ปีก่อน ค.ศ. อาณาจักรและจักรวรรดิในตะวันออกใกล้โบราณยุคหลังมีธรรมเนียมในการสะสมหนังสือมาอย่างยาวนาน ทั้งฮิตไทต์และอัสซีเรียโบราณมีหอจดหมายเหตุขนาดใหญ่ที่มีบันทึกที่เขียนในภาษาต่าง ๆ มากมาย โดยหอสมุดที่มีชื่อเสียงที่สุดในตะวันออกใกล้โบราณคือหอสมุดอาชูร์บานีปัลที่นิเนเวห์ที่ก่อตั้งในศตวรรษที่ 7 ก่อน ค.ศ. โดยอาชูร์บานีปัล (ครองราชย์ 668–c. 627 ปีก่อน ค.ศ.) กษัตริย์แห่งอัสซีเรีย หอสมุดขนาดใหญ่ยังมีให้เห็นในบาบิโลนในรัชสมัยพระเจ้าเนบูคัดเนซซาร์ที่ 2 (c.  605–c.  562 ปีก่น ค.ศ.) ส่วนในกรีซ กล่าวกันว่า Peisistratos เผด็จการเอเธนส์ เป็นผู้ก่อตั้งห้องสมุดสาธารณะขนาดใหญ่แห่งแรกในศตวรรษที่ 6 ก่อน ค.ศ. แนวคิดสำหรับหอสมุดอเล็กซานเดรียถือกำเนิดขึ้นจากมรดกที่ผสมผสานระหว่างชุดสะสมหนังสือทั้งกรีกและตะวันออกใกล้
หลังอเล็กซานเดอร์มหาราชสวรรคตใน 323 ปีก่อน ค.ศ. เกิดการแย่งชิงอำนาจในอาณาจักรของพระองค์ในหมู่เจ้าหน้าที่ระดับสูง โดยจักรวรรดิถูกแบ่งออกเป็น 3 ส่วน: ราชวงศ์แอนติโกนีดควบคุมกรีซ ราชวงศ์ซิลูซิดควบคุมเอเชียน้อย ซีเรีย และเมโสโปเตเมีย โดยมีแอนติออกและSeleuciaเป็นเมืองหลวง และราชวงศ์ทอเลมีควบคุมอียิปต์ โดยมีอะเล็กซานเดรียเป็นเมืองหลวง กษัตริย์มาซิโดเนียที่ปกครองถัดจากอเล็กซานเดอร์มหาราชในตะวันออกใกล่ต้องการส่งเสริมวัฒนธรรมเฮลเลนิสต์และการเรียนรู้ไปทั่วโลกที่รู้จัก ดังนั้น ผู้นำเหล่านี้จึงให้ความสนใจในการสะสมและรวบรวมข้อมูลจากทั้งชาวกรีกและอาณาจักรโบราณอันไกลโพ้นของตะวันออกใกล้ หอสมุดช่วยเพิ่มเกียรติภูมิของเมือง ดึงดูดนักวิชาการ และให้ความช่วยเหลือในทางปฏิบัติในด้านการควบคุมและปกครองอาณาจักร ด้วยเหตุผลเหล่านี้ ทำให้ใจกลางเมืองเฮลเลนิสต์ที่สำคัญทุกแห่งจะมีหอสมุดหลวง อย่างไรก็ตาม เหตุที่หอสมุดอะเล็กซานเดรียเป้นเรื่องแปลกตาก็เนื่องจากขอบเขตและระดับความทะเยอทะยานของทอเลมี โดยทอเลมีต้องการสร้างที่เก็บความรู้ทั้งหมด ซึ่งต่างจากแนวคิดของคนรุ่นก่อนและรุ่นราวคราวเดียวกัน เพื่อสนับสนุนความพยายามนี้ ทางราชวงศ์จึงอยู่ในตำแหน่งที่เหมาะสม เนื่องจากอียิปต์เป็นที่ตั้งที่เหมาะสำหรับต้นพาไพรัส ซึ่งทำให้เกิดการผูกขาดวัสดุที่จำเป็นในการรวบรวมคลังความรู้ของตน
หลังการขับไล่ของทอเลมีที่ 8
การขับไล่นักวิชาการจากอะเล็กซานเดรียโดยทอเลมีที่ 8 ฟิสคอน นำมาซึ่งการเปลี่ยนแปลงในประวัติศาสตร์ทางวิชาการของเฮลเลนิสต์ นักวิชาการกับนักเรียนนักศึกษาที่เคยศึกษาในหอสมุดอะเล็กซานเดรีย ยังคงดำเนินการวิจัยและเขียนบทความต่อ แต่ส่วนใหญ่ไม่ถือว่าคนทำเพื่ออุทิศให้กับหอสมุดอีกต่อไป สิ่งนี้ก่อให้เกิดนักวิชาการพลัดถิ่นจากอะเล็กซานเดรีย โดยนักวิชาการเหล่านี้ได้กระจายตัวไปทั่วทะเลเมดิเตอร์เรเนียนตะวันออก และต่อมาก็กระจายไปทั่วทะเลเมดิเตอร์เรเนียนตะวันตกเช่นกัน Dionysius Thrax (c. 170–c.  90 ปีก่อน ค.ศ.) ลูกศิษย์ของ Aristarchus จัดตั้งสำนักของตนบนเกาะโรดส์ของกรีซ เขาเขียนหนังสือไวยากรณ์กรีกเล่มแรกที่เป็นคู่มือการพูดให้กระชับ เขียนอย่างชัดเจนและมีประสิทธิภาพ หนังสือเล่มนี้ยังคงเป็นหนังสือเรียนหลักไวยากรณ์สำหรับเด็กนักเรียนชาวกรีกจนกระทั่งคริสต์ศตวรรษที่ 12 ชาวโรมันยึดหลักไวยากรณ์ในงานเขียน และแม้กระทั่งรูปแบบพื้นฐานของหนังสือนี้ยังคงเป็นพื้นฐานสำหรับคู่มือไวยากรณ์ในหลายภาษาในปัจจุบัน อะพอลโลโดรุสแห่งเอเธนส์ (c. 180–c. 110 ปีก่อน ค.ศ.) ลูกศิษย์อีกคนของ Aristarchus เดินทางไปทำการสอนและการวิจัยที่ Pergamum เมืองคู่แข่งของอะเล็กซานเดรีย การพลัดถิ่นนี้ทำให้ Menecles แห่ง Barce นักประวัติศาสตร์ ให้ความเห็นเชิงเสียดสีว่า อะเล็กซานเดรียได้กลายเป็นครูของทั้งชาวกรีกและคนป่าเถื่อนเหมือนกัน
ในขณะเดียวกันที่อะเล็กซานเดรียเมื่อช่วงกลางศตวรรษที่ 2 ก่อน ค.ศ. เป็นต้นมา การปกครองอียิปต์ของราชวงศ์ทอเลมีเริ่มมั่นคงน้อยลงกว่าในอดีต เมื่อเผชิญกับความไม่สงบทางสังคมที่เพิ่มขึ้น และปัญหาทางการเมืองและเศรษฐกิจที่สำคัญอื่น ๆ ผู้ปกครองจากราชวงศ์ทอเลมียุคต่อมาจึงไม่ได้ให้ความสนใจกับหอสมุดและ Mouseion มากเท่ากับผู้ปกครองคนก่อนหน้า สถานะทั้งหอสมุดและหัวหน้าบรรณารักษ์จึงลดน้อยลง ผู้ปกครองจากราชวงศ์ทอเลมีในยุคหลังส่วนหนึ่งใช้ตำแหน่งหัวหน้าบรรณารักษ์ในฐานะตัวหมากทางการเมือง เพื่อตอบแทนผู้สนับสนุนที่จงรักภักดีที่สุดของตน ทอเลมีที่ 8 ทรงแต่งตั้ง Cydas หนึ่งในทหารรักษาพระองค์ เป็นหัวหน้าบรรณารักษ์ และกล่าวกันว่าทอเลมีที่ 9 โซเตอร์ที่ 2 (ครองราชย์ 88–81 ปีก่อน ค.ศ.) พระราชทานตำแหน่งให้กับผู้สนับสนุนทางการเมือง ท้ายที่สุด ตำแหน่งหัวหน้าบรรณารักษ์สูญเสียเกียรติภูมิในอดีตไปมากจนแม้แต่นักเขียนร่วมสมัยก็เลิกให้ความสนใจต่อการบันทึกเงื่อนไขการดำรงตำแหน่งของหัวหน้าบรรณารักษ์แต่ละคน
การรุกรานของมุสลิมในข้อมูลภาษาอาหรับ
ใน ค.ศ. 642 อะเล็กซานเดรียถูกกองทัพมุสลิมภายใต้การนำของอัมร์ อิบน์ อัลอาศ เข้ายึดครอง ข้อมูลภาษาอาหรับในยุคหลังบางส่วนระบุถึงการทำลายหอสมุดตามคำสั่งของเคาะลีฟะฮ์ อุมัร Bar-Hebraeus เขียนในคริสต์ศตวรรษที่ 13 ระบุว่าอุมัรพูดกับยะห์ยา อันนะฮ์วีว่า: "ถ้าหนังสือพวกนั้นสอดคล้องกับอัลกุรอาน เราไม่ต้องการมัน และถ้าสิ่งนั้นขัดแย้งกับอัลกุรอาน ทำลายมัน" นัิกวิชาการยุคหลัง นับตั้งแต่ข้อสังเกตของคุณพ่อ Eusèbe Renaudot ใน ค.ศ. 1713 ในหนังสือแปลจาก ประวัติอัครบิดรแห่งอะเล็กซานเดรีย ว่าเรื่องราวนี้ "มีบางอย่างที่ไม่น่าไว้วางใจเกี่ยวกับสิ่งนี้" ไม่เชื่อในเรื่องราวเหล่านี้ เนื่องจากระยะเวลาที่ล่วงเลยไปก่อนที่จะมีการเขียนลงไป และแรงจูงใจทางการเมืองของผู้เขียนหลายคน
การรับบุคคลเข้าศึกษาในสถาบันอุดมศึกษาในประเทศไทย
ระบบการรับบุคคลเข้าศึกษาในสถาบันอุดมศึกษาในประเทศไทย (เรียกสั้น ๆ ว่า ระบบคัดเลือกเข้าอุดมศึกษา) เป็นระบบการรับสมัครบุคคลที่จบการศึกษาระดับชั้นมัธยมศึกษาตอนปลายหรือเทียบเท่า และคัดเลือกเพื่อเข้าศึกษาในสถาบันอุดมศึกษา ระบบคัดเลือกเข้าอุดมศึกษามีการพัฒนามาตั้งแต่ปี พ.ศ. 2504 ระบบเริ่มแรกเป็นระบบคัดเลือกเข้าอุดมศึกษากลาง UCAS (ปี 2543 - 2548) ซึ่งมักเรียกกันว่า การสอบเอ็นทรานซ์ องค์การและหน่วยงานในสังกัดทบวงมหาวิทยาลัย หรือสำนักงานคณะกรรมการการอุดมศึกษา (ปัจจุบัน) และสถาบันอุดมศึกษาของไทย ก็ได้ร่วมมือกันปรับปรุงระบบอย่างต่อเนื่องเป็น ระบบแอดมิสชันส์กลาง ซึ่งสามารุถแบ่งออกเป็น 3 เวอร์ชันตามกระบวนการรับสมัคร และเกณฑ์การคัดเลือกบุคคลเข้าศึกษาในสถาบันอุดมศึกษา คือ ระบบแอดมิสชันส์กลาง ระยะที่ 1 (ปี 2549 - 2552), ระบบแอดมิสชันส์กลาง ระยะที่ 2 (ปี 2553 - 2560) และระบบแอดมิสชันส์กลาง TCAS (ปี 2561 - ปัจจุบัน)
ประวัติ
ระบบการคัดเลือกบุคคลเข้าศึกษาในสถาบันอุดมศึกษาไทย ผ่านการพัฒนาตั้งแต่ปีการศึกษา 2504 โดยมีหน่วยงานหลักที่เกี่ยวข้อง ดังนี้
ระบบคัดเลือกเข้าอุดมศึกษา CUAS (Central University Admissions System) เป็นการคัดเลือกบุคคลเข้าศึกษาในสถาบันอุดมศึกษาไทย มีพัฒนาการในช่วงปีการศึกษา 2504 – 2542
ระบบคัดเลือกเข้าอุดมศึกษากลาง UCAS (2543 - 2548)
ระบบคัดเลือก UCAS ถูกใช้ในการคัดเลือกบุคคลเข้าศึกษาในสถาบันอุดมศึกษาไทย ในช่วงปีการศึกษา 2543 - 2548 ทบวงมหาวิทยาลัยได้แต่งตั้งคณะกรรมการศึกษา ตรวจสอบ และพัฒนาการนำผลการเรียนในชั้นมัธยมศึกษาตอนปลายมาใช้ในการคัดเลือกผู้สมัครเข้าศึกษาในสถาบันอุดมศึกษา จึงได้ผลเป็นระบบคัดเลือกใหม่และทบวงให้ใช้ตั้งแต่ปีการศึกษา 2542 เป็นต้นไป
ทั้งนี้ ระบบคัดเลือกนี้มีวัตถุประสงค์เพื่อให้สถาบันอุดมศึกษาได้ผู้เรียนที่มีความรู้ความสามารถและความถนัดตรงกับสาขาวิชาที่ต้องการเข้าเรียน การคัดเลือกใช้องค์ประกอบ 2 ส่วนในการพิจารณา คือ ผลการเรียนตลอดหลักสูตรระดับชั้นมัธยมศึกษาตอนปลายหรือเทียบเท่า (ค่าน้ำหนัก 10%) และผลการสอบวิชาหลักและวิชาเฉพาะ (เรียกรวมว่า การสอบวัดความรู้ ) (ค่าน้ำหนัก 90%) และมีการดำเนินการสอบวัดความรู้ ปีละ 2 ครั้ง แล้วนำคะแนนครั้งที่มากมาคำนวณและจัดลำดับผลการสอบของผู้สมัครแต่ละคน
ระบบคัดเลือกเข้าอุดมศึกษากลาง ระยะที่ 1
ระบบคัดเลือกเข้าอุดมศึกษากลาง หรือ ระบบ Admissions ระยะที่ 1 ได้ประกาศใช้โดย สกอ. และ ทปอ. ตั้งแต่ปีการศึกษา 2549 ระบบคัดเลือกนี้ใช้ GPAX, GPA (กลุ่มสาระฯ ), O-NET และ A-NET เป็นองค์ประกอบของเกณฑ์การคัดเลือก ในที่นี้ คำว่า ผลการเรียน หมายถึง ผลการเรียนระดับชั้นมัธยมศึกษาตอนปลายหรือเทียบเท่า, การรับเข้าศึกษาต่อ : การรับบุคคลเข้าศึกษาในสถาบันอุดมศึกษาไทย, สถานศึกษา : มหาวิทยาลัยหรือสถาบันผู้รับเข้าศึกษา, การคัดเลือก : การคัดเลือกบุคคลเข้าศึกษาต่อในมหาวิทยาลัย
ระบบคัดเลือกเข้าอุดมศึกษากลาง ระยะที่ 2
ระบบคัดเลือกเข้าอุดมศึกษากลาง หรือ ระบบ Admissions ระยะที่ 2 ได้ประกาศใช้ในการคัดเลือกบุคคลเข้าศึกษาในสถาบันอุดมศึกษา ตั้งแต่ปีการศึกษา 2553 โดยใช้ GPAX, GPA (กลุ่มสาระ), O-NET, และ PAT เป็นองค์ประกอบของเกณฑ์การคัดเลือก
เนื่องจากระบบระยะที่ 1 ได้รับเสียงวิจารณ์เรื่องการให้สัดส่วนผลการเรียนมากเกินไป การรับเข้าศึกษาด้วยระบบ Admissions มีเป้าหมายว่า เมื่อดำเนินการเต็มรูปแบบ สถานศึกษาจะเป็นผู้กำหนดหลักเกณฑ์การพิจารณารับเข้าและประกาศเกณฑ์อย่างทั่วถึง ผู้ที่สนใจจะสมัครเข้าศึกษาต่อสถาบันศึกษาใดจะต้องนำผลการสอบที่ สทศ. จัดสอบเพื่อให้มีมาตรฐานเดียวกันและต้องไม่เพิ่มภาระแก่ผู้สมัคร ที่สามารถจะนำผลการสอบไปยื่นสมัครที่หน่วยคัดเลือกกลางที่มีกลไกดำเนินงานที่ได้มาตรฐานเป็นที่ยอมรับ ในการปรับปรุงระบบ ทปอ. ได้มอบให้กลุ่มเสวนาการรับบุคคลเข้าศึกษาและการวัดผล (Admissions and Assessment Forum) ดำเนินการ โดยมีหลักการซึ่ง ทปอ. ให้พิจารณานำผลการเรียนและการสอบ PAT เป็นองค์ประกอบของการคัดเลือก ผลการเรียนประกอบด้วย GPAX และผลการสอบ O-NET ส่วน PAT จะแทนที่การสอบ A-NET และ/หรือวิชาเฉพาะ เนื่องจากหลักการของ PAT เป็นการทดสอบความถนัดทางการเรียนซึ่งไม่เน้นเนื้อหาวิชา จึงสามารถจัดสอบได้หลายครั้งในแต่ละปี ทปอ. เห็นชอบองค์ประกอบการคัดเลือกปีการศึกษา 2553 ดังตารางทางขวามือ
ระบบคัดเลือกเข้าอุดมศึกษากลาง TCAS
ระบบคัดเลือกเข้าอุดมศึกษากลาง TCAS (Thai university Central Admission System) เป็นการคัดเลือกบุคคลเข้าศึกษาในสถาบันอุดมศึกษาใหม่ เริ่มใช้ตั้งแต่ปีการศึกษา 2561
การสอบเอ็นทรานซ์
การสอบเอ็นทรานซ์ (Entrance Examination) เป็นส่วนหนึ่งของระบบคัดเลือกเข้าอุดมศึกษากลาง CUAS การสอบเอ็นทรานซ์เป็นการวัดความรู้เป็นหลัก โดยสำนักทดสอบกลาง ทบวงมหาวิทยาลัย ต่อมาคือ สำนักทดสอบกลาง สกอ. (สถาบันทดสอบทางการศึกษาแห่งชาติ ในปัจจุบัน)
การจัดสอบเอ็นทรานซ์มีรายวิชาหลัก (วิชาความรูพื้นฐานวิชาการ) และวิชาเฉพาะ (วิชาพื้นฐานวิชาชีพ) จัดสอบปีละ 2 ครั้ง ๆ ละ 3 วัน เริ่มตั้งแต่เดือนตุลาคม ปี 2541 ผลของการสอบเอ็นทรานซ์ถูกใช้ในการนำคะแนนครั้งที่มากมาคำนวณจัดเรียงลำดับที่ของผู้สมัครแต่ละคน คะแนนของการสอบเอ็นทรานซ์มีอายุ 3 ปี
วิชาสอบเอ็นทรานซ์
การสอบวิชาหลักและวิชาเฉพาะ (เรียกรวมว่า การสอบวัดความรู้ ) มีรายวิชาที่กำหนดไว้ตามความต้องการของแต่ละคณะหรือสาขาวิชาต่างๆ ในระบบอุดมศึกษาของประเทศไทย
เกณฑ์การคัดเลือกเข้าอุดมศึกษาระบบกลาง
ระบบการตัดเลือกเข้าอุดมศึกษาระบบกลาง (Admissions) เป็นระบบที่สถาบันทดสอบทางการศึกษาแห่งชาติ (สทศ.) รับผิดชอบในการจัดการทดสอบวัดความรู้พื้นฐาน ตั้งแต่ปีการศึกษา 2549
เกณฑ์การคัดเลือก  จากการสอบมีการเปลี่ยนแปลงในชนิดการทดสอบ และค่าน้ำหนัก ดังตารางข้างล่างนี้ ในช่วงปีการศึกษา 2549 - 2561 ตามข้อมูลต่อไปนี้
ผลการเรียนเฉลี่ยสะสมตามกลุ่มสาระการเรียนรู้
ผลการเรียนเฉลี่ยสะสมตามกลุ่มสาระการเรียนรู้ หรือ GPA กลุ่มสาระฯ) คือ ผลการเรียนเฉลี่ยของวิชาพื้นฐาน และวิชาเลือก ที่ได้เรียนมาตลอดหลักสูตรมัธยมศึกษาตอนปลาย เฉพาะในสาระการเรียนรู้นั้น เช่น หากได้เรียนวิชาฟิสิกส์เพิ่มเติม ก็จะนำผลการเรียนไปคิดอยู่ในกลุ่มสาระวิทยาศาสตร์ หรือหากเรียนวิชาภาษาอังกฤษพื้นฐานและวิชาภาษาเยอรมัน ก็จะนำไปคิดอยู่ในกลุ่มสาระภาษาต่างประเทศ เป็นต้น
แต่ละคณะจะกำหนดกลุ่มสาระและค่าน้ำหนัก (เป็น %) ของกลุ่มสาระที่จะนำ GPA มาพิจารณาให้มีความสอดคล้องกับสาขาที่จะศึกษาต่อ โดยส่วนใหญ่จะนำ GPA ของวิชาภาษาไทย สังคมศึกษาฯ ภาษาต่างประเทศ คณิตศาสตร์ และวิทยาศาสตร์มาใช้ แต่คณะมนุษยศาสตร์ก็มักจะไม่ใช้ GPA คณิตศาสตร์และวิทยาศาสตร์มาในการพิจารณา
เมื่อนักเรียนจบหลักสูตรการศึกษาขั้นพื้นฐาน (ช่วงชั้นที่ 4) จะได้รับใบแสดงผลการเรียน (ปพ.) ซึ่งบอกทั้ง GPAX และ GPA กลุ่มสาระอยู่แล้ว จึงไม่ต้องคำนวณเอง
การทดสอบทางการศึกษาแห่งชาติขั้นพื้นฐาน
การทดสอบทางการศึกษาแห่งชาติขั้นพื้นฐาน หรือ โอเน็ต (O-NET) โดยสถาบันทดสอบทางการศึกษาแห่งชาติ จัดสอบตามสาระการเรียนรู้ที่กำหนดไว้ โอเน็ต วัดผลการศึกษาขั้นพื้นฐาน ในช่วงชั้นที่ 4 จัดสอบ 5 กลุ่มสาระ ได้แก่
แต่ละปีมีการจัดสอบโอเน็ตเพียงครั้งเดียว เวลาสอบ
01 ภาษาไทย การอ่าน · การเขียนและการพูด · หลักการใช้ภาษา · วรรณคดีและวรรณกรรม 02 สังคมศึกษา ศาสนา และวัฒนธรรม ศาสนา ศีลธรรม จริยธรรม (พระพุทธศาสนาและศาสนาอื่น ๆ) · หน้าที่พลเมือง วัฒนธรรม และการดำเนินชีวิตในสังคม (กฎหมาย สังคมวิทยา และการเมือง) · เศรษฐศาสตร์ · ประวัติศาสตร์ · ภูมิศาสตร์และสิ่งแวดล้อม
03 ภาษาอังกฤษ การใช้ภาษาและคำศัพท์ · การอ่าน · การเขียน · การพูด 04 คณิตศาสตร์ เซต การให้เหตุผลแบบอุปนัยและนิรนัย จำนวนจริง · ความสัมพันธ์และฟังก์ชัน อัตราส่วนตรีโกณมิติ · ลำดับและอนุกรม ความน่าจะเป็น · สถิติ 05 วิทยาศาสตร์ สิ่งมีชีวิตกับกระบวนการดำรงชีวิต · ชีวิตกับสิ่งแวดล้อม · สารและสมบัติของสาร · แรงและการเคลื่อนที่ · พลังงาน · กระบวนการเปลี่ยนแปลงของโลก · ดาราศาสตร์และอวกาศ · ธรรมชาติของวิทยาศาสตร์และเทคโนโลยี
การทดสอบทางการศึกษาแห่งชาติขั้นสูง
เอเน็ต (A-NET) เป็นการสอบสำหรับผู้ประสงค์จะเข้าศึกษาสถาบันอุดมศึกษา ตั้งแต่ปีการศึกษา 2549 (ระบบคัดเลือกเข้าอุดมศึกษากลาง ระยะที่ 1)
การสอบวิชาเฉพาะ
วิชาเฉพาะมีลักษณะเดียวกับ A-NET คือ ขึ้นอยู่กับความต้องการของคณะหรือสาขาวิชา แบ่งออกเป็น 2 กลุ่ม คือ ภาษาต่างประเทศ และความถนัด
ขั้นตอนของระบบแอดมิสชันส์
ขั้นตอนของแอดมิสชันส์ต่อไปนี้ เป็นส่วนหนึ่งของการคัดเลือก ระบบ Admissions ระยะที่ 1 และระยะที่ 2 ตั้งแต่ปีการศึกษา 2561 เป็นต้นไปใช้ระบบคัดเลือกเข้าอุดมศึกษากลาง TCAS
1. ทดสอบแบบทดสอบต่าง ๆ ตามที่แต่ละคณะ/สาขาวิชาได้กำหนดไว้ให้ครบถ้วน
3. ระบบการคัดเลือกจะนำคะแนนขององค์ประกอบต่าง ๆ มาคำนวณเพื่อตัดสินผลตามอันดับที่ผู้มัครได้เลือกไว้ การคำนวณนี้จะใช้ค่าน้ำหนักขององค์ประกอบตามกลุ่มสาขาที่เลือก (ดูตารางขวามือ) แต่ละปีอาจมีการเปลี่ยนแปลงค่าน้ำหนักตามข้อตกลงร่วมกันของสถาบันอุดมศึกษา, ทปอ. และ สกอ.
5. ประกาศผลการคัดเลือก โดย สกอ. หรือ ทปอ. หรือองค์กรตัวแทน
ระบบคัดเลือกเข้าอุดมศึกษา โดยรับตรง
ระบบรับตรง เป็นวิธีคัดเลือกเข้าศึกษาต่อในสถาบันอุดมศึกษา โดยจะใช้ระเบียบของแต่ละสถาบันในการคัดเลือกบุคคลที่มีความสามารถเฉพาะทาง และเปิดโอกาสทางการศึกษา โดยทั่วไปสถาบันแต่ละแห่งมักจะพิจารณาด้วยเกณฑ์ต่าง ๆ ขึ้นกับความต้องการของคณะหรือสาขาวิชา อาทิเช่น
สโมสรฟุตบอลโคปูน วอริเออร์
สโมสรฟุตบอลโคปูน วอริเออร์ (Kopoon Warrior Football Club) เป็นสโมสรฟุตบอลอาชีพในประเทศไทย ตั้งอยู่ที่หมู่บ้านโคปูน ตำบลบ้านหม้อ อำเภอพรหมบุรี จังหวัดสิงห์บุรี ก่อตั้งขึ้นใน พ.ศ. 2558 ในชื่อสโมสรฟุตบอลขุนพล โคปูน และเปลี่ยนชื่อเป็น สิงห์บุรี โคปูน ในปี พ.ศ. 2559
โดยสโมสรฟุตบอลสิงห์บุรี โคปูน เข้ามาสู่ระบบฟุตบอลลีกอาชีพ ด้วยการสร้างผลงานคว้าแชมป์ไทยลีก อเมเจอร์ ทัวร์นาเมนต์ ฤดูกาล 2559 โซนภาคกลาง และได้เลื่อนชั้นขึ้นมาแข่งขันในระดับไทยลีก 4 โซนกรุงเทพและปริมณฑล โดยหลังจากได้เลื่อนชั้นขึ้นมาเล่นในไทยลีก 4 สโมสรได้เปลี่ยนชื่อเป็น สโมสรฟุตบอลโคปูน วอริเออร์ ในฤดูกาล 2560
หลังจบฤดูกาล 2560 สโมสรประสบปัญหาทางด้านการเงิน รวมถึงการค้างค่าจ้างนักฟุตบอลและผู้ฝึกสอน ทำให้สโมสรทำการโอนสิทธิในการบริหารทีมให้กับสโมสรฟุตบอลบ้านคุณแม่ ซึ่งเป็นสโมสรในระดับไทยแลนด์ อเมเจอร์ลีก โซนภาคตะวันออกเฉียงเหนือ ให้เข้ามาเป็นผู้บริหารแทน โดยหลังจากมีการโอนสิทธิในการบริหารให้กับบ้านคุณแม่ เอฟซี สโมสรยังคงใช้ชื่อในการแข่งขันว่าโคปูน วอริเออร์ เช่นเดิม
ประวัติ
สโมสรก่อตั้งขึ้น ในปี พ.ศ. 2558 ในชื่อ สโมสรฟุตบอลขุนพล โคปูน โดยเป็นสโมสรฟุตบอลท้องถิ่นของหมู่บ้านโคปูน ในตำบลบ้านหม้อ อำเภอพรหมบุรี จังหวัดสิงห์บุรี และลงแข่งขันฟุตบอลระดับสมัครเล่นของท้องถิ่นในรายการต่างๆ
ไทยลีก อเมเจอร์ ทัวร์นาเมนต์
ในปี พ.ศ. 2559 สโมสรส่งทีมสมัครเข้าร่วมการแข่งขันฟุตบอลในรายการของสมาคมฟุตบอลแห่งประเทศไทยเป็นครั้งแรก ในไทยลีก อเมเจอร์ ทัวร์นาเมนต์ ฤดูกาล 2559 โดยเปลี่ยนมาใช้ชื่อทีมว่า สิงห์บุรี โคปูน เอฟซี และได้ ชินโชติ นาทะสัน อดีตกองหน้าของสโมสรฟุตบอลธนาคารกรุงเทพและเชียงราย ยูไนเต็ด เข้ามาเป็นผู้ฝึกสอนคนแรก
โดยสโมสรฟุตบอลสิงห์บุรี โคปูน ลงแข่งขันอย่างเป็นทางการนัดแรกในวันที่ 9 มกราคม พ.ศ. 2560 ในนัดที่ชนะ สโมสรฟุตบอลราชบุรี เอ็นเอ็นเค บีพีเอฟ ยูไนเต็ด 4–0 ที่สนามฝึกฟุตบอลแห่งชาติหนองจอก โดย ธันวา เพ็ญจันทร์ คือผู้เล่นที่ยิงประตูแรกให้กับสโมสรในการแข่งขันอย่างเป็นทางการ
ในการแข่งขันรายการดังกล่าว สโมสรทำผลงานได้อย่างยอดเยี่ยม ด้วยการชนะรวด 7 นัด ก่อนจะไปพบกับสโมสรฟุตบอลมหาวิทยาลัยวงษ์ชวลิตกุล ในรอบชิงชนะเลิศ โดยการแข่งขันรอบชิงชนะเลิศ หลังจากเสมอกันในเวลาปกติ 1–1 สโมสรสามารถเอาชนะการดวลจุดโทษ ทำให้คว้าแชมป์ไปครอง และได้สิทธิเลื่อนชั้นไปแข่งขันในระดับไทยลีก 4 ซึ่งเป็นลีกอาชีพได้สำเร็จ
ไทยลีก 4
หลังจากได้เลื่อนชั้นขึ้นมาแข่งในระดับลีกอาชีพ สโมสรเปลี่ยนชื่อเป็น สโมสรฟุตบอลโคปูน วอริเออร์ และได้เช่าสนามกีฬาจังหวัดพระนครศรีอยุธยา เป็นสนามเหย้าของสโมสร โดยสโมสรลงแข่งขันในไทยลีก 4 โซนกรุงเทพและปริมณฑล
โดยสโมสรลงแข่งขันในระดับลีกอาชีพเป็นนัดแรกเมื่อวันที 12 กุมภาพันธ์ พ.ศ. 2560 ในนัดที่เสมอกับโดม เอฟซี 0–0 ที่สนามกีฬากลางจังหวัดพระนครศรีอยุธยา
IRC
IRC อาจหมายถึง
นาคิน (ละครโทรทัศน์ พ.ศ. 2550)
เนื้อเรื่อง
ละครเรื่องนี้กล่าวถึงเรื่องราวของความรัก ความแค้น และอิทธิฤทธิ์อภินิหาร เมื่อเธอต้องสลัดคราบจากอสรพิษร้ายกลายมาเป็นหญิงสาวผู้มีใบหน้างดงาม แต่ภายในใจนั้นกลับเต็มเปี่ยมไปด้วยความเคียดแค้น เธอกลับมาทวงคืน “อัญมณีงู” สุดล้ำค่า ใครที่แย่งมันมาต้องชดใช้คืนด้วย..ชีวิต และแม้ความรัก ก็มิอาจต้านทานชะตาฟ้าลิขิตครั้งนี้ได้เลย
โอลิมปิกวิชาการ
โอลิมปิกวิชาการ (International Science Olympiads) เป็นกลุ่มของการแข่งขันระดับนานาชาติในสาขาต่างๆ ทางวิทยาศาสตร์ ผู้เข้าร่วมแข่งขันได้รับการคัดเลือกจากนักเรียนมัธยมปลายที่ผ่านการคัดเลือกระดับชาติ 4-6 คนในแต่ละประเทศ ผ่านกระบวนการแข่งขันโอลิมปิกวิชาการในระดับประเทศ ณ ปัจจุบันมีทั้งหมด 12 เวที แบ่งออกได้เป็น 2 รุ่น ได้แก่ รุ่นมัธยมศึกษาตอนต้น และรุ่นมัธยมศึกษาตอนปลาย
พ.ศ. 1948
พุทธศักราช 1948 ตรงกับ ค.ศ. 1405 เป็นปีปกติสุรทินที่วันแรกเป็นวันพฤหัสบดีตามปฏิทินจูเลียน
โอลิมปิกวิชาการ
โอลิมปิกวิชาการในประเทศไทย
สถาบันส่งเสริมการสอนวิทยาศาสตร์และเทคโนโลยีเป็นหน่วยงานที่ดูแลการคัดเลือกและจัดส่งผู้แทนประเทศไทยเข้าแข่งขันฟิสิกส์โอลิมปิก เคมีโอลิมปิก ชีววิทยาโอลิมปิก คณิตศาสตร์โอลิมปิก และคอมพิวเตอร์โอลิมปิก ส่วนมูลนิธิ สอวน.จะคัดเลือกผู้แทนประเทศไทยเข้าแข่งขันในสาขาวิชาวิทยาศาสตร์โอลิมปิก ระดับมัธยมศึกษาตอนต้น ดาราศาสตร์โอลิมปิก ฟิสิกส์ดาราศาสตร์และดาราศาสตร์โอลิมปิก ภูมิศาสตร์โอลิมปิก และโลกและอวกาศโอลิมปิก ซึ่งต้องผ่านการสอบคัดเลือกหลายรอบ ร่วมถึงต้องเข้าค่ายอบรมเข้มตามที่แต่ละหน่วยงานกำหนดไว้
กีฬาว่ายน้ำในโอลิมปิกฤดูร้อน 2020 – ท่าฟรีสไตล์ 200 เมตร บุคคลหญิง
การแข่งขันกีฬาว่ายน้ำในโอลิมปิกฤดูร้อน 2020 – ท่าฟรีสไตล์ 200 เมตร บุคคลหญิง เป็น 1 ใน 37 รายการแข่งขันว่ายน้ำที่โตเกียว ประเทศญี่ปุ่น จะจัดขึ้นที่สวนน้ำโอไดบะ ครั้งนี้จัดการแข่งขันกีฬาว่ายน้ำในโอลิมปิกเป็นครั้งที่ 24 ในโอลิมปิกฤดูร้อน
สถิติ
ก่อนการแข่งขัน สถิติโลกและโอลิมปิกมีดังนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
ชพัลปุระ
ชพัลปุระ (อักษรโรมัน: Jabalpur หรือเดิม Jubbulpore) เป็นนครตั้งอยู่ริมฝั่งแม่น้ำนรรมทา ในรัฐมัธยประเทศ จากสำมะโน ค.ศ. 2011 ชพัลปุระเป็นเขตเมืองที่ใหญ่ที่สุดอันดับสามของรัฐ และเป็นอันดับที่ 38 ของประเทศ ชพัลปุระเป็นศูนย์กลางสำคัญของมัธยประเทศด้านการปกครอง อุตสาหกรรม และธุรกิจ รวมถึงเป็นเมืองหลวงฝั่งยุติธรรม (Judicial Capital) ของรัฐ เนื่องจากเป็นที่ตั้งของศาลสูงมัธยประเทศ เชื่อกันว่ากีฬาหรือเกมสนุกเกอร์มีที่มาจากชพัลปุระ ชพัลปุระเป็นศูนย์กลางการปกครองของอำเภอชพัลปุระ
พ.ศ. 1949
พุทธศักราช 1949 ใกล้เคียงกับ
เดอะวอร์ออฟเดอะเวิลด์ส
เดอะวอร์ออฟเดอะเวิลด์ส เป็นนิยายวิทยาศาสตร์ที่เขียนโดย เอช.จี. เวลส์ นักเขียนชาวอังกฤษ ตีพิมพ์ครั้งแรกเมื่อ ค.ศ. 1898 เนื่อเรื่องบรรยายถึงเหตุการณ์ที่มนุษย์ต่างดาวจากดาวอังคาร ส่งยานอวกาศเข้ามาโจมตีกรุงลอนดอน เป็นนวนิยายเรื่องแรกที่กล่าวถึงการรุกรานโลกจากต่างดาว
นวนิยายถูกนำมาดัดแปลงเป็นละครวิทยุ ความยาว 60 นาที โดย ออร์สัน เวลส์ ออกอากาศทางเครือข่ายซีบีเอส ของสหรัฐอเมริกา เมื่อคืนวันที่ 30 ตุลาคม ค.ศ. 1938 เนื่องในวันฮาโลวีน ส่งผลให้เกิดความโกลาหลในหลายรัฐทางตะวันออก
ผู้ฟังรายการที่ไม่ได้ฟังประกาศจากสถานีตอนต้นของรายการ ว่าเป็นเรื่องแต่ง ต่างเข้าใจว่ามีมนุษย์ต่างดาวโจมตีโลกจริงๆ และออกจากบ้านเพื่อหนีตายด้วยความตื่นตระหนก เนื่องจากในขณะนั้นเกิดความตึงเครียดว่าจะเกิดสงครามโลกครั้งที่สอง มีผู้วิจัยว่า จากจำนวนผู้ฟัง 6 ล้านคน มี 1.7 ล้านคน คิดว่าเป็นเหตุการณ์จริง ในจำนวนนี้ 1.2 ล้าน เกิดความตื่นตระหนก
หลังจากนั้น ได้มีผู้นำนวนิยายเรื่องนี้ไปออกอากาศทางวิทยุอีกหลายครั้ง เช่นในปี ค.ศ. 1944 ที่กรุงซานเตียโก ประเทศชิลี ปี ค.ศ. 1949 ที่กรุงกีโต ประเทศเอกวาดอร์ และ ค.ศ. 1950 ทางสถานีวิทยุบีบีซี
ภาพยนตร์ถูกนำมาสร้างเป็นภาพยนตร์ ในปี ค.ศ. 1953 ได้รับรางวัลออสการ์ในสาขาเทคนิคพิเศษ และนำมาสร้างใหม่อีกครั้งในปี ค.ศ. 2005 กำกับโดย สตีเวน สปีลเบิร์ก (ใช้ชื่อว่า War of the Worlds ชื่อไทย "อภิมหาสงครามล้างโลก") นำแสดงโดย ทอม ครูซ ดาโกตา แฟนนิง และทิม ร็อบบินส์
ฉบับภาษาไทย
(ข้อมูลจาก ชมรมนิยายวิทยาศาสตร์ไทย)
เคซีน
เคซีน (Casein  มาจากภาษาcaseus ซึ่งแปลว่า ชีส) เป็นชื่อของกลุ่มฟอสโฟโปรตีน คือ αS1, αS2, β, κ โปรตีนเหล่านี้พบโดยทั่วไปในนมของสัตว์เลี้ยงลูกด้วยนม ซึ่งเป็นส่วนถึง 80% ของโปรตีนในนมวัว และประมาณ 20%-45% ของโปรตีนในนมมนุษย์ เคซีนใช้ประโยชน์ได้หลายอย่างรวมทั้งเป็นส่วนประกอบหลักของชีส สารเติมแต่งอาหาร  และตัวยึดในไม้ขีดไฟ โดยเป็นอาหาร เคซีนประกอบด้วยกรดอะมิโน คาร์โบไฮเดรต และสารอนินทรีย์สองอย่างคือแคลเซียมและฟอสฟอรัส
กรรมวิธีการผลิต
เคซีนสามารถทำจากนมได้โดย 3 วิธีคือ
ส่วนประกอบ
เคซีนมีกรดอะมิโนแบบ proline เป็นจำนวนมาก แม้ว่ากรดอะมิโนจะไม่มีปฏิสัมพันธ์ต่อกันและกัน และไม่มีแม้แต่พันธะโคเวเลนต์ประเภท disulfide และดังนั้นจึงมีโครงสร้างโปรตีนแบบตติยภูมิ (tertiary structure) ที่น้อยมาก เป็นโมเลกุลที่ไม่ถูกกับน้ำ ดังนั้นจึงไม่ค่อยละลายน้ำ มักจะพบเป็นสารแขวนลอยอยู่ในน้ำรวมกันเป็นกลุ่มกลม ๆ เหมือนลูกบอล (casein micelles)  โดยมีส่วนที่ไม่ถูกกับน้ำอยู่รอบนอก แต่ว่า ส่วนที่อยู่ด้านในของลูกบอลนั้นกลับชุ่มน้ำเมื่อเปรียบเทียบกับลูกบอลที่เกิดจากสารลดแรงตึงผิวประเภทอื่น ๆ ส่วนเคซีนที่อยู่ในลูกบอลมีการยึดไว้ด้วยกันโดยไอออนของแคลเซียม และแรงปฏิสัมพันธ์สืบเนื่องจากสภาพกลัวน้ำ (hydrophobic interaction) มีแบบจำลองทางโมเลกุล (molecular model) หลายอย่างที่สามารถอธิบายการรวมตัวกันของเคซีนเป็นลูกบอลได้ (คือยังไม่ชัดเจนว่าแบบไหนกันแน่) โดยมีแบบหนึ่งที่เสนอว่า นิวเคลียสของลูกบอลประกอบด้วยลูกบอลเล็ก ๆ ของเคซีนหลายลูก และส่วนรอบนอกเป็นเคซีนแบบ κ อีกรูปแบบหนึ่งเสนอว่า นิวเคลียสของลูกบอลประกอบด้วยใยที่เป็นเคซีนต่อ ๆ กัน และแบบล่าสุดเสนอว่า มีพันธะคู่ระหว่างเคซีนจึงทำให้กลายเป็นเจลได้ ทั้งสามแบบจำลองพิจารณาลูกบอล (micelle) เช่นนี้ว่าเป็นอนุภาคคอลลอยด์เกิดจากการรวมตัวกันของเคซีนที่ล้อมด้วยเคซีนแบบ κ ซึ่งละลายน้ำได้
จุดไฟฟ้าเสมอ (จุดไอโซอิเล็กทริก) ของเคซีนอยู่ที่ 4.6 เนื่องจากค่า pH ของนมอยู่ที่ 6.6 เคซีนจึงมีประจุไฟฟ้าลบในนม เคซีนบริสุทธิ์ในน้ำจึงไม่ละลายน้ำ และก็ไม่ละลายด้วยถ้าอยู่ในน้ำเกลือที่เป็นกลาง แต่จะละลายในสารละลายที่มีสภาพเป็นด่าง หรือในน้ำเกลือบางประเภทเช่นโซเดียมออกซาเลต (sodium oxalate) หรือโซเดียมแอซิเตต (sodium acetate)
สี
สีเคซีนที่ใช้โดยช่างศิลป์มีคุณสมบัติคือแห้งไว ละลายน้ำได้  โดยเคซีนทำหน้าที่เป็นตัวจับสี สีที่ทำจากเคซีนใช้กันมาตั้งแต่สมัยอียิปต์โบราณโดยเป็นสีฝุ่นเทมเพอราประเภทหนึ่ง และเป็นสีที่นิยมมากที่สุดในงานศิลป์อาชีพจนกระทั่งคริสต์ทศวรรษ 1960 ที่เริ่มใช้สีอะคริลิกที่ประดิษฐ์ขึ้นใหม่แทน  สีเคซีนจึงเริ่มเสื่อมความนิยมไป แต่สีเคซีนก็ยังเป็นที่นิยมกับจิตรกรวาดทิวทัศน์ แม้ว่าสีอะคริลิกก็เริ่มจะเป็นที่นิยมกับงานศิลป์แนวนี้เช่นกัน
กาว
กาวที่ทำจากเคซีน น้ำ  หินปูน และแคลเซียมไฮดรอกไซด์ เป็นกาวที่นิยมใช้ในงานไม้ และใช้ในการประกอบเครื่องบินด้วยจนกระทั่งราวปี ค.ศ. 1938-1939 นอกจากนั้นแล้ว กาวเคซีนยังใช้ในการผลิตหม้อแปลงไฟฟ้าเพราะมีคุณสมบัติที่ให้น้ำมันซึมผ่านได้ แม้ว่าจะมีการใช้กาวยางสังเคราะห์ทดแทนไปโดยมากแล้ว แต่ก็ยังมีการใช้กาวเคซีนในงานบางอย่าง  เช่นในการเคลือบประตูกันไฟและในการติดฉลากขวด
การผลิตชีส
ชีสประกอบด้วยโปรตีนและไขมันจากนม โดยปกติของวัว  ควาย  แพะ  หรือแกะ ผลิตโดยการจับก้อนของเคซีน
โดยทั่วไปแล้ว จะมีการทำนมให้เป็นกรดแล้วจับเป็นก้อนโดยเติมเอนไซม์ประกอบที่เรียกว่า rennet ที่ประกอบด้วยเอนไซม์ย่อยโปรตีน  rennin ปกติได้มาจากกระเพาะอาหารของลูกวัว หลังจากนั้นก็จะมีการแยกส่วนที่จับเป็นก้อน แล้วผ่านวิธีกรรมอื่น ๆ ซึ่งกลายเป็นชีสโดยที่สุด
โดยที่ไม่เหมือนโปรตีนมากมายหลายชนิด เคซีนจะไม่จับเป็นก้อนเพราะความร้อน คือ ในกระบวนการทำเคซีนให้จับเป็นก้อน  เอนไซม์ย่อยโปรตีนที่ทำให้เคซีนจับเป็นก้อนจะมีกัมมันตภาพต่อเคซีนประเภทที่ละลายน้ำได้  ซึ่งก็คือ  เคซีน κ และทำให้เกิดการจับก้อนในเคซีนที่เหลือเพราะไม่ละลายน้ำ และถ้าจับก้อนร่วมกับสาร chymosin ผลิตภัณฑ์ที่ได้บางครั้งก็จะเรียกว่า พาราเคซีน (paracasein) ส่วน Chymosin (EC 3.4.23.4) เป็นเอนไซม์ย่อยโปรตีนที่สลายพันธะเพปไทด์ Phe105-Met106 ของเคซีน κ และเป็นเอนไซม์ย่อยโปรตีนที่มีประสิทธิภาพที่สุดในการผลิตชีส
ในประเทศอังกฤษ คำว่า  caseinogen  หมายถึงโปรตีนที่ยังไม่จับก้อน  และคำว่า  casein  หมายถึงโปรตีนที่จับก้อนแล้ว ส่วนเคซีนที่อยู่ในนมมีการเรียกว่า เป็นเกลือแคลเซียม (salt of calcium)
พลาสติกและใยแก้ว
พลาสติกบางพวกในยุคต้น ๆ ทำมาจากเคซีน โดยเฉพาะก็คือ พลาสติกที่เรียกว่า galalith ใช้ในการทำกระดุม นอกจากนั้นแล้ว ใยแก้วเคซีนก็สามารถทำได้จากการอัดรีด ผ้าทำมาจากใยเคซีนที่มีชื่อว่า Lanital หรือ Aralac (ในสหรัฐอเมริกา) ได้รับความนิยมในช่วงคริสต์ทศวรรษ 1930 ส่วนใยแก้วเคซีนที่เป็นผลิตภัณฑ์ประดิษฐ์ขึ้นไม่นานนี้เรียกว่า QMilch  เป็นใยที่ใช้ในการผลิตผ้านำสมัย
เคซีเนตและโปรตีนเสริม
เคซีเนตเป็นผลิตภัณฑ์ที่ทำมาจากเคซีน ที่ใช้กันมากที่สุดก็คือโซเดียมเคซีเนต (sodium caseinate) และแคลเซียมเคซีเนต (calcium caseinate) โดยใช้ในผลิตภัณฑ์เป็นต้นว่า
เคซีเนตที่ใช้บริโภคผลิตโดยละลายเคซีนกับสารละลายแอลคาไลน์ (มีสภาพด่าง)  ที่เหมาะสำหรับการบริโภค เช่น แคลเซียมไฮดรอกไซด์หรือโซเดียมไฮดรอกไซด์  แล้วทำให้แห้งโดยปกติใช้เครื่องพ่นแห้งทำให้กลายเป็นผงเล็ก ๆ
คุณสมบัติอย่างหนึ่งของโมเลกุลเคซีนก็คือสามารถจับเป็นก้อนได้ในท้อง ซึ่งทำให้เป็นแหล่งสารอาหารที่มีประสิทธิภาพ คือ เคซีนที่จับเป็นก้อนนั้น  ปล่อยกรดอะมิโนออกอย่างช้า ๆ เข้าไปในเลือด  บางครั้งเป็นเวลานานหลาย ช.ม.
ในบางกรณี มีการขายเคซีนประเภทที่ย่อยแล้วเป็นบางส่วน  เช่นย่อยโดยเอนไซม์คือทริปซิน แต่ว่า เคซีนประเภทนี้มีรสขม  และทั้งเด็กทารกทั้งสัตว์ที่ใช้ในการทดลอง  จะชอบใจเคซีนที่ยังไม่ย่อยมากกว่าโปรตีนเช่นนี้
ทันตแพทย์และแพทย์แขนงอื่น ๆ
มีการใช้สารประกอบจากเคซีนในกระบวนการคืนแร่ธาตุให้กับฟัน (Remineralisation of teeth) เพื่อสร้างเสถียรภาพให้กับ amorphous calcium phosphate (ACP) และปล่อย ACP ไปที่ผิวฟัน  ซึ่งช่วยในการคืนแร่ธาตุให้กับฟัน
โรคออทิซึม
แม้ว่าจะมีการใช้วิธีรักษาทางเลือกในระดับสูงสำหรับเด็กที่เป็นโรคออทิซึม เช่นการทานอาหารที่เว้นจากกลูเทน และเคซีน แต่ว่า  จนกระทั่งถึงปี ค.ศ. 2008 ก็ยังไม่มีหลักฐานทางวิทยาศาสตร์ที่แสดงประสิทธิภาพของการทานอาหารเช่นนี้กับโรค
เคซีน A1/A2 beta ในนม
เคซีน A1 beta และ A2 beta เป็นโปรตีนที่เกิดจากความแตกต่างกันทางกรรมพันธุ์ของสัตว์ที่ให้นม โดยมีความต่างกันโดยกรดอะมิโนตัวหนึ่ง คือ มี proline ที่ตำแหน่ง 67 ของลูกโซ่กรดอะมิโนที่เป็นส่วนประกอบของเคซีน A2 beta ในขณะที่มี histidine ที่ตำแหน่งเดียวกันในเคซีน A1 beta เคซีน A1 และ A2 มีปฏิสัมพันธ์กับเอนไซม์ในระบบย่อยอาหารที่ไม่เหมือนกัน จึงให้กรดอะมิโนที่เป็นผลต่างกัน คือ เกิดเพปไทด์ประกอบด้วยกรดอะมิโน 7 ตัว คือ beta-casomorphin-7 (BCM-7) จากการย่อยเคซีน A1-beta ซึ่งก็เป็นประเภทที่พบมากที่สุดในนมวัวในยุโรป (นอกจากประเทศฝรั่งเศส) สหรัฐอเมริกา ออสเตรเลีย และนิวซีแลนด์
ความสนใจในเรื่องความแตกต่างกันของเคซีน A1 และ A2 เริ่มขึ้นในคริสต์ทศวรรษ 1990 เนื่องจากงานวิจัยทางวิทยาการระบาด คือ นักวิทยาศาสตร์ในประเทศนิวซีแลนด์ที่ทำงานศึกษาในสัตว์พบสหสัมพันธ์ระหว่างนมที่มีเคซีน A1 กับโรคเรื้อรังหลายอย่าง ซึ่งได้รับความสนใจเป็นอย่างยิ่งจากกลุ่มสื่อ นักวิทยาศาสตร์บางพวก  และนักลงทุน ในต้นทศวรรษที่ 2000 ก็ได้เกิดการก่อตั้งบริษัท A2 ขึ้นในนิวซีแลนด์เพื่อที่จะขายวิธีการทดสอบนม A2 และดำเนินการทางการตลาด โดยวางตลาดเป็นนมที่ดีต่อสุขภาพมากกว่าเนื่องจากไม่เกิดการย่อยเป็นเพปไทด์เช่นเดียวกับนม A1  บริษัทมีการดำเนินงานจนกระทั่งถึงกับเรียกร้ององค์กรมาตรฐานอาหารของประเทศออสเตรเลียและนิวซีแลนด์ (Food Standards Australia New Zealand) ให้ออกกฎบังคับให้แสดงคำเตือนทางสุขภาพสำหรับนมปกติ
โดยเป็นการตอบสนองต่อทั้งความสนใจของประชาชน ทั้งการวางตลาดของนม A2 และทั้งหลักฐานทางวิทยาศาสตร์ที่มีการเผยแพร่แล้ว องค์กรความปลอดภัยอาหารของยุโรป (European Food Safety Authority) ได้ทำการปฏิทัศน์สิ่งตีพิมพ์ทางวิทยาศาสตร์ แล้วพิมพ์ผลงานปฏิทัศน์ในปี ค.ศ. 2009 ที่แสดงว่าไม่มีความสัมพันธ์กันระหว่างโรคเรื้อรังและการดื่มนม A1 นอกจากนั้นแล้ว ยังมีงานปฏิทัศน์ต่างหากอีกงานหนึ่งที่พิมพ์ในปี ค.ศ. 2005 ที่ไม่พบความสัมพันธ์กันระหว่างการดื่มนม A1 หรือ A2 กับโรคเรื้อรัง งานปฏิทัศน์ทั้งสองงานได้เน้นความอันตรายที่เกิดจากการสรุปค่าสหสัมพันธ์ที่พบในงานวิจัยทางวิทยาการระบาดโดยความเป็นเหตุและผล และจากการไม่พิจารณาหลักฐานทั้งหมด (คือพิจารณาแต่หลักฐานที่สนับสนุนสมมุติฐานที่เป็นประเด็น ดูความเอนเอียงเพื่อยืนยัน)
ภูมิแพ้ต่อเคซีน
มีจำนวนน้อยที่แพ้เคซีน
งานวิจัยในประเทศจีนเกี่ยวกับโรคมะเร็ง
งานวิจัยในประเทศจีนเป็นการศึกษาด้านสุขภาพของประชาชนจีนเป็นจำนวนมากที่ได้รับการสนับสนุนจากทั้งรัฐบาลจีนและทั้งรัฐบาลจีนท้องถิ่น เป็นงานที่นักวิจัยคือ ดร. ที. คอลิน แคมป์เบลล์ สรุปว่า กลุ่มชนที่บริโภคโปรตีนจากเคซีนเกินกว่า 10% มีความเสี่ยงต่อโรคมะเร็งเพราะเคซีนทำการสนับสนุนเซลล์มะเร็ง ส่วน น.พ. นีล ดี. บาร์นาร์ด ผู้เป็นแพทย์ที่มีชื่อเสียงเกี่ยวกับงานวิจัยที่ใช้การบริโภคอาหารในการรักษาโรค เน้นไปที่โทษของสารที่เป็นผลจากการบริโภคและการย่อยนม A1 โดยกล่าวว่า
ในปี ค.ศ. 2010 หนังสือเกี่ยวกับงานวิจัยในประเทศจีนของ ดร. แคมป์เบลล์ ได้รับคำวิจารณ์จากนักบล็อก ดีนีส มิงเกอร์ และเนื่องจากมีความสนใจในข้อความของเธอจากชนเป็นจำนวนมาก ในที่สุดมิงเกอร์ก็ได้รับคำตอบจาก ดร. แคมป์เบลล์เอง โดยที่ ดร. แคมป์เบลล์ ในที่สุดก็สรุปเป็นข้อความว่า
ประวัติศาสตร์กรีซ
ประวัติศาสตร์กรีซ แบ่งออกเป็นหลายช่วงดังนี้
มิโนอัน (ยุคสำริดตอนต้น)
อารยธรรมมิโนอันเป็นวัฒนธรรมของยุคสำริดที่เกิดขึ้นในครีต อารยธรรมมิโนอันรุ่งเรืองระหว่างราวศตวรรษที่ 27 จนถึงกลางศตวรรษที่ 15 ก่อนคริสต์ศักราช
กรีซโบราณ
กรีซโบราณหมายถึงอารยธรรมของประวัติศาสตร์กรีกที่รุ่งเรืองระหว่างสมัยอาร์เคอิคในศตวรรษที่ 8 จนถึงที่ 6 ก่อนคริสต์ศักราช มาจนถึงราวปี 146 ก่อนคริสต์ศักราช และเมื่อโรมันพิชิตกรีซหลังจากยุทธการโครินธ์ หัวใจของยุคนี้เป็นกรีซยุคคลาสสิกที่รุ่งเรืองระหว่างศตวรรษที่ 5 จนถึงศตวรรษที่ 4 ก่อนคริสต์ศักราช ที่เริ่มด้วยการนำของผู้นำเอเธนส์หลังจากความสำเร็จในการปราบปรามการรุกรานทางทหารของเปอร์เซีย ยุคทองของเอเธนส์มาสิ้นสุดลงหลังจากการพ่ายแพ้ของเอเธนส์ต่อสปาร์ตาในสงครามเพโลพอนนีสในปี 404 ก่อนคริสต์ศักราช
ไมเคิล ลูคัส
ไมเคิล ลูคัส อาจหมายถึง
การใช้ลิขสิทธิ์ของผู้อื่นโดยชอบ
การใช้ลิขสิทธิ์ของผู้อื่นโดยชอบ (fair use) บ้างแปลว่า การใช้งานโดยชอบธรรม เป็นส่วนหนึ่งของกฎหมายลิขสิทธิ์สหรัฐ ที่อนุญาตให้ใช้งานที่มีลิขสิทธิ์โดยไม่ต้องขออนุญาตผู้ทรงลิขสิทธิ์เสียก่อน ซึ่งกฎหมายเจตนาสร้างสมดุลระหว่างประโยชน์ของผู้ทรงลิขสิทธิ์กับประโยชน์สาธารณะในการจำหน่ายในวงกว้างและการใช้งานสร้างสรรค์ ให้ไม่ถูกดำเนินคดีในข้อหาละเมิดลิขสิทธิ์ ส่วน "การปฏิบัติที่เป็นธรรม" (fair dealing) เป็นหลักทำนองเดียวกันในกฎหมายบริติช
การใช้ลิขสิทธิ์ของผู้อื่นโดยชอบ เป็นหลักการที่อนุญาตให้ใช้เนื้อหาที่มีลิขสิทธิ์โดยไม่ต้องขออนุญาตเจ้าของลิขสิทธิ์ ตัวอย่างการใช้งาน เช่น ใช้ในการวิจารณ์ เสิร์ชเอนจิน การล้อเลียน การรายงานข่าว งานวิจัย การเรียนการสอน การเก็บงานเอกสาร เป็นต้น
การใช้ลิขสิทธิ์ของผู้อื่นโดยชอบ ประกอบด้วย การใช้โลโก้หรือสัญลักษณ์ทางการค้า หรือการนำภาพส่วนใดส่วนหนึ่งของภาพยนตร์ หรือปกหนังสือไปใช้งานในความละเอียดต่ำหรือมีขนาดเล็ก โดยไม่ทำให้ก่อให้เกิดความเสียหายของสินค้า หรือทำให้สินค้านั้นขาดรายได้
พ.ศ. 1950
พุทธศักราช 1950 ใกล้เคียงกับ
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1950
กรวย (อุปกรณ์)
กรวย เป็นอุปกรณ์มีลักษณะเป็นท่อ ปลายเปิดด้านหนึ่งกว้างเป็นรูปทรงกรวย ปลายอีกด้านหนึ่งแคบ ใช้สำหรับกรอกของเหลวหรือวัสดุที่เป็นเม็ดเล็กๆ ลงในภาชนะที่มีปากแคบ ซึ่งถ้าหากไม่ใช้อุปกรณ์นี้อาจทำให้หกเสียหายได้
วัสดุที่นิยมใช้ทำกรวย เช่น โลหะ แก้ว พลาสติก กระดาษ มีเกณฑ์การเลือกใช้วัสดุที่ใช้ทำกรวย ว่าต้องแข็งแรงพอที่จะสามารถรับน้ำหนักของวัสดุที่ใช้กรอกได้
แผ่นดินของเรา (เพลง)
เพลงแผ่นดินของเรา เป็นเพลงปลุกใจ โดยนำเพลง The Exodus Song (This Land is Mine) ของ Pat Boone ซึ่งเป็นเพลงประกอบภาพยนตร์เรื่อง Exodusปี ค.ศ. 1960 นำแสดงโดยพอล นิวแมน มาประพันธ์เนื้อร้องภาษาไทย ขับร้องโดยสันติ ลุนเผ่
การเขียนคำทับศัพท์ภาษาบาลี
การเขียนคำทับศัพท์ภาษาบาลี สำหรับใช้ในการเขียนอักษรไทยนั้นมีระบบที่ค่อนข้างชัดเจน อาจมีการพัฒนาอย่างต่อเนื่องเรื่อยมาตั้งแต่สมัยโบราณ ปัจจุบัน (พ.ศ. 2549) ราชบัณฑิตยสถานยังไม่ได้วางหลักเกณฑ์การทับศัพท์ภาษาบาลี แต่ในบรรดาชาวไทยที่รู้ภาษาบาลี จะยึดธรรมเนียมการทับศัพท์ที่สืบทอดต่อ ๆ กันมา จนอาจกล่าวได้ว่าเป็นมาตรฐานไปแล้ว
พ.ศ. 1952
พุทธศักราช 1952 ใกล้เคียงกับ
การเขียนคำทับศัพท์ภาษาบาลี
การทับศัพท์ภาษาบาลี
การทับศัพท์ภาษาบาลีด้วยอักษรไทยนั้น อาจแตกต่างจากการทับศัพท์ภาษาอื่น ๆ เนื่องจากภาษาบาลีไม่มีอักษรเฉพาะ ดังนั้น การทับศัพท์ด้วยอักษรไทย จึงไม่อาจระบุได้ว่าทับศัพท์จากอักษรต้นแบบชนิดใด แต่ยึดถือจากเสียงเดิมเป็นหลัก โดยมีแบบแผนดังนี้
คอลล์ออฟดิวตี: มอเดิร์นวอร์แฟร์ 3
คอลล์ออฟดิวตี: มอเดิร์นวอร์แฟร์ 3 (Call of Duty: Modern Warfare 3) เป็นวิดีโอเกมยิงมุมมองบุคคลที่หนึ่งที่พัฒนาโดยอินฟินิตีวอร์ด กับ Sledgehammer Games (Treyarch จะทำในรูปแบบเครื่องวี) และเผยแพร่โดยแอคติวิชัน เป็นภาคต่อของ คอลล์ออฟดิวตี: มอเดิร์นวอร์แฟร์ 2 และเป็นวิดีโอเกมไตรภาคสุดท้ายของซีรีส์ มอเดิร์นวอร์แฟร์ นอกจากนี้ยังเป็นเกมสุดท้ายของ คอลล์ออฟดิวตี ที่ทำในเครื่องวี ตัวเกมวางจำหน่ายในวันที่ 8 พฤศจิกายน 2011
การเขียนคำทับศัพท์ภาษาบาลี
พยัญชนะ
(พยัญชนะเดี่ยว ๆ เมื่อไม่มีสระมาประสม ถือว่าไม่มีเสียง จะเขียนพินทุใต้ตัวอักษรนั้น (แต่เพื่อความสะดวกในการเขียนอ่าน ในที่นี้จึงไม่ใส่พินทุ)
เครื่องหมาย
เครื่องหมายอื่น ๆ ที่ใช้ในการทับศัพท์ภาษาบาลีได้แก่
การทับศัพท์จากอักษรโรมัน
สำหรับภาษาบาลีที่เขียนด้วยอักษรโรมัน มีธรรมเนียมการทับศัพท์ ดังนี้
การล้อมพระตำหนักชิระกะวะ
การล้อมพระตำหนักชิระกะวะ (白河殿夜討) การต่อสู้ครั้งสำคัญในช่วง กบฏปีโฮเง็ง ราวเดือนกรกฎาคม พ.ศ. 1699 อันสืบเนื่องมาจากความขัดแย้งในการสืบราชบัลลังก์ภายหลังจากการสวรรคตของอดีตจักรพรรดิโทะบะระหว่างอดีตจักรพรรดิซุโตะกุและจักรพรรดิโกะ-ชิระกะวะ
เป็นการต่อสู้กันระหว่างกองทัพที่สนับสนุนอดีตจักรพรรดิซุโตะกุที่นำโดย มินะโมะโตะ โนะ ทะเมะโยะชิ และกองทัพที่สนับสนุนจักรพรรดิโกะ-ชิระกะวะภายใต้การนำของไทระ โนะ คิโยะโมะริ และ มินะโมะโตะ โนะ โยะชิโตะโมะ
พงสาลี
พงสาลี (ຜົ້ງສາລີ) เป็นเมืองเอกของแขวงพงสาลี ประเทศลาว พงสาลีเป็นเมืองเอกที่อยู่เหนือสุดในหมู่เมืองเอกในประเทศลาว (ตรงข้ามกับเมืองอัตตะปือในภาคใต้)
อำเภอเขาสมิง
เขาสมิง เป็นอำเภอหนึ่งของจังหวัดตราด
ประวัติ
อำเภอเขาสมิง ได้จัดตั้งเป็นอำเภอเมื่อปี พ.ศ. 2441 เดิมชื่อ "อำเภอทุ่งใหญ่" อยู่ในความปกครองของเมืองขลุง มณฑลจันทบุรี เมื่อปี พ.ศ. 2446 ในรัชสมัยพระบาทสมเด็จพระจุลจอมเกล้าเจ้าอยู่หัว ประเทศไทยได้เสียดินแดนให้แก่ประเทศฝรั่งเศส เนื่องมาจากการตกลงทำสนธิสัญญากับฝรั่งเศสเมื่อวันที่ 13 กุมภาพันธ์ พ.ศ. 2446 (ร.ศ. 122) ซึ่งทำให้ไทยจำต้องยกดินแดนจังหวัดตราด และเกาะต่าง ๆ ตั้งแต่อำเภอแหลมสิงห์ จังหวัดจันทบุรีไปจนถึงเกาะกูด และจังหวัดปัจจันตคิรีเขตร หรือเกาะกง ให้แก่ฝรั่งเศสเพื่อแลกเปลี่ยน ให้ฝรั่งเศสถอนกองทหารไปจากจันทบุรี โดยสัญญาฉบับนี้ ได้ให้สัตยาบันต่อกันและมีผลทำให้กองทหารฝรั่งเศส ถอนออกไปจากเมืองจันทบุรีตามสัญญา เมื่อ 12 มกราคม พ.ศ. 2447
ในปี พ.ศ. 2448 ทางการได้ประกาศให้ยุบอำเภอศรีบัวทอง ซึ่งตั้งอยู่ที่ตำบลบ้านท่าฉาง แขวงเมืองจันทบุรี มณฑลจันทบุรี (ปัจจุบันคือหมู่ 3 บ้านศรีบัวทอง ตำบลวังตะเคียน) มีภูมิประเทศที่ไม่เหมาะแก่การตั้งอำเภอ จึงให้ยุบรวมเข้ากับอำเภอทุ่งใหญ่